กวีประชาไท: ประวัติศาสตร์หรือตำนาน?
ฟ้าคำรามยามอยู่ฤดูฝน มิถุนายนมาเยือนเหมือนเดือนต้นต่อจากนี้ที่วสันต์หมั่นดาลดล ทุกปีวนเวียนรู้ฤดูกาลวันที่เก่าเดือนเก่าเราคนใหม่? วันเดือนปีผันผ่านใช้ไปสืบสานบางเรื่องราวเฝ้าซ่อนเร้นเป็นตำนาน ครั้นถึงกาลก็กลับมาชะตากรรม9 มิถุนายน ฟ้าหม่นหมอง พ.ศ.2489 ข่าวครวญคร่ำประวัติศาสตร์หวาดหวั่นคงความทรงจำ ยังครอบงำพรำเม็ดฝนต้นฤดูฟ้ามืดมนหม่นเมฆเสกเม็ดฝน พืชที่ทนแล้งงอกใบออกหรูผลไม้มากมายมีที่ตราตรู ฝนพรั่งพรูพรมพร่างหน้าต่างใจคนรุ่นหลังหยั่งรากอยากหยั่งรู้ สักกี่ผู้พากเพียรเขียนขานไขมากมายที่มีหนังสือสื่อเรื่องไป มากมายใช้ใส่ร้ายทำลายกันฟ้าหลังฝนได้ยลรุ้งพุ่งกินน้ำ พุ่งลงตามตีนท่าเหมือนพาฝันแต่ปี 2489 คราวนั้น เหมือนรุ้งมัน มีแต่สีดำนักประวัติศาสตร์อาจคิดเห็น ประเด็นเป็นทฤษฎีมีคลาคล่ำใครตะโกนในโรงหนังยังคนจำ ใครสั่งทำโด่งดังนักพรรคการเมือง6 เมษา 2489 ชาวประชาธิปัตย์ ตั้งพรรคฟัดปรีดี ที่กระเดื่อง17 กุมภา 2498 แผดแค้นเคือง คดีเมืองเรื่องปลงพระชนม์ข้นตำนาน
ฟ้าคำรามยามอยู่ฤดูฝน มิถุนายนมาเยือนเหมือนเดือนต้นต่อจากนี้ที่วสันต์หมั่นดาลดล ทุกปีวนเวียนรู้ฤดูกาลวันที่เก่าเดือนเก่าเราคนใหม่?
กวีประชาไท,ธุลีดาวหาง